Fermandarîya Pêroyî ya YPJyî Arîne Mîrkan bi eşkerayîyêke serrgêra şehadetê ci ya 6. de yad kerde. Arîne Mîrkan 5ê teşrîna verêne ya 2014î de wexto ke DAÎŞî bi hetkarîya dewleta tirke hêrişê Kobanê kerdêne çalakîya fedayîye kerde û şehîd bîye.
Eşkerayîya YPJyî wina ya:
''Embaze Arîne seba pêro cinîyan û şaran bîye xerîtaya pawitişê welatî. Embaze Arîne dişmenê kurdan Erdogan û cerganê ci ra qesasê pêro kurdan girewt ke înan serran ra nata vera kurdan polîtîkaya înkar îmha ardêne ca.
Embaze Arîne bi çalakîya xo ya fedayîye wijdanê merdimîye şîyar kerd û bi nê hawayî her cayê dinya ra bi seyan şerwanê azadîye tewrê YPJ û YPGyî bîyî.
Ma sey Fermandarîya Pêroyî ya YPJyî selam kenê Hemleya 'Wext Wextê Azadîye'. Ma do bir uhê Arîne Mîrkan wayîrê hemle vejîyê. Ma sey teqîbkerdoxanê Arîne Mîrkan vanê ke ma do vera tecrîd, faşîzm û îşxalan seba azadîya Rayber Apoyî û yê welatê xo têkoşîn bikerê. Ma do seba ke soz dayo Arînan heta peyên têkoşîn bikerê û wayîrê Hemle vejîyê.''
